

PROJEKTS uz 30.05.2024.

vēlamais datums izskatīšanai: Finanšu komitejā 22.05.2024.

domē: 30.05.2024.

sagatavotājs un ziņotājs: Antra Krasta

 LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par speciālo izglītības programmu īstenošanu** **Siguļu pirmsskolas izglītības iestādē “Piejūra”**

Ādažu novada pašvaldības dome 2024. gada 30. maijā veica grozījumus pašvaldības 2021. gada 9. augusta nolikumā Nr. 3 “Siguļu pirmsskolas izglītības iestādes “Piejūra” nolikums” (turpmāk – Nolikums) nosakot iestādei pienākumu nodrošināt speciālo izglītības programmu izglītojamajiem ar valodas traucējumiem (programmas kods – 01015511) un speciālo izglītības programmu izglītojamajiem ar mācīšanās traucējumiem (programmas kods – 01015611).

Saskaņā ar Valsts izglītības informācijas sistēmas datu bāzē esošiem datiem, Siguļu pirmsskolas izglītības iestādē “Piejūra” (turpmāk – SPII) ir viens izglītojamais, kuram nepieciešama speciālā izglītības programma izglītojamajiem ar valodas traucējumiem un viens izglītojamais, kuram nepieciešama speciālā izglītības programma izglītojamajiem ar mācīšanās traucējumiem.

Izglītības likuma (turpmāk - Likums) 1. panta 18. apakšpunkts nosaka, ka pirmsskolas izglītība ir izglītības pakāpe, kurā notiek bērna personības daudzpusīga veidošanās, veselības stiprināšana un sagatavošanās pamatizglītības ieguvei.

Likuma 17. panta pirmā daļa, savukārt, paredz, ka katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē, nodrošināt jauniešiem iespēju iegūt vidējo izglītību, kā arī nodrošināt iespēju īstenot interešu izglītību un atbalstīt ārpusstundu pasākumus, arī bērnu nometnes.

Ministru kabineta 2023. gada 23. maija noteikumu Nr. 253 “Vispārējās un profesionālās izglītības programmu licencēšanas kārtība” 3., 4. un 5. punktā ir noteiktas veicamās darbības licences saņemšanai.

Ministru kabineta 2023. gada 2. maija noteikumu Nr. 213 “Izglītības kvalitātes valsts dienesta maksas pakalpojumu cenrādis” pielikuma 1. apakšpunktā noteikts, ka vienas izglītības programmas licencēšanas cena ir 597,17 *euro* (pievienotās vērtības nodoklis netiek piemērots).

Divu speciālo izglītības programmu licencēšanai nebūs negatīvas ietekmes uz SPII 2024. budžeta tāmi, jo nepieciešamie finanšu līdzekļi 1194,34 *euro* (ar PVN) ir pieejami budžeta tāmes EKK 1223 “Mācību maksas kompensēšanai”, kas jāpārceļ uz EKK 2239 “Izdevumi par saņemtajiem apmācību pakalpojumiem”.

SPII ir jāizstrādā speciālā pamatizglītības programma izglītojamajiem ar valodas traucējumiem (21015511) un speciālās pamatizglītības programma izglītojamajiem ar mācīšanās traucējumiem (kods 21015611) un jāveic citas piekritīgas formalitātes to ieviešanai darbībā.

Iecere atbilst Ādažu novada Attīstības programmas (2021.-2027.) vidējā termiņa prioritātei: “VTP8: Pieejama un daudzpusīga izglītība“ rīcības virziens “RV8.1: Vispārējās izglītības sistēmas attīstība” uzdevuma “U8.1.2: Nodrošināt pirmsskolas izglītības pakalpojumus visiem novada bērniem no 1,5 gadu vecuma” iznākuma rezultatīvais rādītājs “Tiek nodrošināta iekļaujošas pirmsskolas izglītības pieejamība”.

Iecere atbilst arī Ādažu novada izglītības ekosistēmas attīstības stratēģijas 2023.-2027. gadam vidējā termiņa mērķa “Vienlīdzība un iekļaušana” rīcības virzienam RV–6 “Iekļaujoša un pieejama izglītība novadā”*.*

Pamatojoties uz Pašvaldību likuma 4. panta pirmās daļas 4. punktu, Izglītības likuma 17. panta pirmo daļu un 29. panta pirmo punktu, kā arī Izglītības, kultūras, sporta un sociālās komitejas 06.03.2024. atzinumu un Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Siguļu pirmsskolas izglītības iestādes “Piejūra” vadītājai organizēt speciālās izglītības programmas izglītojamajiem ar valodas traucējumiem (programmas kods – 01015511) un speciālās izglītības programmas izglītojamajiem ar mācīšanās traucējumiem (programmas kods – 01015611) izstrādi un licencēšanu, kā arī nodrošināt to īstenošanu no 2024. gada 1. jūlija.
2. Pašvaldības Centrālās pārvaldes Finanšu nodaļai veikt grozījumus SPII 2024. gada budžeta tāmē, pārceļot finanšu līdzekļus divu speciālo izglītības programmu licencēšanai 1194,34 *euro* (ar PVN) no EKK 1223 “Mācību maksas kompensēšanai” uz EKK 2239 “Izdevumi par saņemtajiem apmācību pakalpojumiem”.
3. Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - SPII, FIN, IJN - @